alibayram/wikipedia-40-langs huggingface dataset:
Bertold

A Bertold férfinév a germán Berthold (Berchtold) férfinévből származik. Jelentése: fényes, híres + uralkodó, tevékeny.


Gyakorisága 
Az 1990-es években szórványosan fordult elő, a 2000-es években nem szerepel a 100 leggyakoribb férfinév között.

Névnapok 
 január 2.
 február 11.
 március 29.
 július 27.
 november 3.
 december 14.

Híres és történelmi Bertoldok 
 Bertolt Brecht német író, drámaíró
báró Feilitzsch Berthold
 Bertold, bajor herceg
 Bertold, IV. merániai herceg
 Bertold, aquileai pátriárka
 Bertold, kalocsai érsek azonos az aquileai pátriárkával, Gertrúd királyné testvére
 Ellerbach Bertold

Jegyzetek 

Magyar keresztnevek (B)
Férfikeresztnevek (B)
Germán eredetű magyar férfikeresztnevek
Berta (keresztnév)

A Berta női név germán eredetű, jelentése: fényes, tündöklő, híres.  A német -bert elemet tartalmazó női nevek (pl. Alberta) beceneve is lehet. 


Rokon nevek

Alberta, Albertin, Albertina, Babett, Bertina, Betta, Betti

Gyakorisága

Az újszülötteknek adott nevek körében az 1990-es években igen ritka volt. A 2000-es és a 2010-es években sem szerepelt a 100 leggyakrabban adott női név között.

A teljes népességre vonatkozóan a Berta sem a 2000-es, sem a 2010-es években nem szerepelt a 100 leggyakrabban viselt női név között.

Névnapok 
május 1., július 4., augusztus 6.

Híres Berták

 Boncza Berta, Ady Endre költő felesége (Csinszka)
 Bertha von Suttner, radikális pacifista osztrák novellista, az első Nobel békedíjjal kitüntetett nő
 Leni Riefenstahl (er. Berta Helene Amalie Riefenstahl), német táncosnő, színésznő, filmrendező, fényképész
 Kelemenné Zathureczky Berta, írónő
 Mayer Berta, Munkácsy Mihály-díjas festőművész
 Berta Zuckerkandl osztrák író, újságíró és kritikus
Mednyánszky Berta, Petőfi Sándor szerelme
 Berta, IV. Henrik német-római császár felesége 
 Berta Hall, svéd színésznő 
 Berta Hillberg, svéd színésznő 
 Bertha, kenti királyné Ethelbert felesége
 Bertha, burgundiai hercegnő, II. Róbert francia király második felesége
 Bertha Ringer, Karl Benz felesége
 Bertha Zahourek, olimpiai bronzérmes osztrák úszónő
 Türk Berta, színésznő, kabaréénekesnő
 Berta Hernández, színésznő

Egyéb Berták 

 Vastag Berta, ágyú volt, mellyel német területekről lőtték Párizst
 Berta malom, híres tatai vízimalom (lásd: Vízimalmok Tatán)
 Boxcar Bertha, Martin Scorsese első nagyjátékfilmje (1972-ből)
 Böhöm Bertha (Big Bertha), a Marvel Comics képregények egyik figurája

Jegyzetek

Magyar keresztnevek (B)
Női keresztnevek (B)
Germán eredetű magyar női keresztnevek

en:Bertha
de:Bertha
fr:Bertha
nl:Bertha
pt:Bertha
ru:Берта
ang:Berhte
eo:Berto
he:רובימה
Barbara (keresztnév)

A Barbara női név görög eredetű, jelentése: idegen, külföldi nő. A névnek ez a másodszori átvétele, mivel először Borbála névre módosult


Rokon nevek 
Babiána, Babita, Bara, Barbarella, Biri, Bora, Borcsa, Bori, Boris, Boriska, Borka, Borbála, Boróka, Varínia

Gyakorisága 

Az újszülötteknek adott nevek körében az 1990-es években igen gyakori volt. A 2000-es években a 23-40. leggyakrabban adott női név volt, a 2010-es években a 39-68. helyen szerepel, a népszerűsége csökken.

A teljes népességre vonatkozóan a Barbara a 2000-es években az 52-57., a 2010-es években a 49-51. helyen áll a 100 leggyakrabban viselt női név között.

Névnapok 
december 4.'''

Idegen nyelvi változatok 

 Barbora (cseh)
 Varvara (orosz)
 Bárbara (spanyol)
Varvara (román)

Híres Barbarák
 Balogh Barbara kézilabdázó
 Barbara Bush egykori amerikai first lady
 Barbara Carrera amerikai színésznő
 Barbara Dex belga énekesnő
 Barbara Kiminye ugandai írónő
 Barbara McClintock amerikai tudós
 Barbara Paulus osztrák teniszezőnő
 Barbara Rittner német teniszezőnő
 Barbara Schett osztrák teniszezőnő
 Barbra Streisand színésznő
 Barbara West, a Titanic egyik túlélője
 Bódi Barbara amerikai színésznő
 Budinszki Barbara amatőr lovas, dunaújvárosi ruhakereskedő
 Cillei Borbála (Barbara minden más nyelven) magyar, cseh és német királyné, német-római császárné
 Fonyó Barbara énekesnő, színésznő
 Hegyi Barbara színésznő
 Konta Barbara színésznő
 Léber Barbara divattervező
 Palvin Barbara modell
 Schmidt Barbara énekesnő
 Xantus Barbara színésznő
 Orosz Barbara színésznő, műsorvezető 
 Barbara Windsor angol színésznő
 Bárbara Mori színésznő
 Barbara Bach amerikai modell és színésznő, Ringo Starr felesége

Jegyzetek 

Magyar keresztnevek (B)
Női keresztnevek (B)
Görög eredetű magyar női keresztnevek
Beatrix

A Beatrix  latin eredetű női név. Jelentése: boldogító, boldogságot hozó.


Rokon nevek
Bea, Beatricse, Beatrisz, Trixi

Gyakorisága

Az újszülötteknek adott nevek körében az 1990-es években gyakori volt. A 2000-es évek elején a 75-88. leggyakrabban adott női név volt, de utána kiesett az első 100-ból. A 2010-es években sem szerepelt a 100 leggyakrabban adott női név között.

A teljes népességre vonatkozóan a Beatrix a 2000-es években a 75-79., a 2010-es években a 78-83. helyen állt a 100 leggyakrabban viselt női név között.

Névnapok
január 18., július 29., augusztus 29., október 14.

Híres Beatrixek
 Aragóniai Beatrix, Hunyadi Mátyás felesége
 Balogh Beatrix kézilabdázó
 Kökény Beatrix kézilabdázó
 Murányi Beatrix műfordító
 Nagy Beatrix színésznő
 Beatrice Portinari, Dante múzsája
 Beatrix Potter írónő
 Beatriz Luengo spanyol színésznő
 Tóth Beatrix olimpiai bronzérmes kézilabdázó
 Beatrix Wilhelmina Amgard van Oranje-Nassau holland királynő

Jegyzetek

Magyar keresztnevek (B)
Női keresztnevek (B)
Latin eredetű magyar női keresztnevek
Bella (keresztnév)

A Bella női név több nyelvben előfordul, mint a -bella végű nevek önállósult beceneve, ezenkívül az olaszban és a spanyolban önálló jelentése is van: szép. 


Rokon nevek
Agnabella, Annabella, Arabella, Dorabella, Izabella, Krisztabell

Gyakorisága
Az újszülötteknek adott nevek körében az 1990-es években szórványosan fordult elő. A 2000-es és a 2010-es években sem szerepelt a 100 leggyakrabban adott női név között.

A teljes népességre vonatkozóan a Bella sem a 2000-es, sem a 2010-es években nem szerepelt a 100 leggyakrabban viselt női név között.

Névnapok
augusztus 31., szeptember 1.

Híres Bellák
 Nagy Bella színésznő, Jókai Mór felesége
 Tanai Bella színésznő
 Bella Poarch énekes
 Bella Thorne amerikai színésznő, énekes

Jegyzetek

Magyar keresztnevek (B)
Női keresztnevek (B)
Olasz eredetű magyar női keresztnevek
Spanyol eredetű magyar női keresztnevek
Bettina

A Bettina női név a Betta név olasz eredetű továbbképzése. 


Rokon nevek
Babett, Babetta, Béta, Betta, Betti, Erzsébet, Csöre, Eliz, Eliza, Elizabet, Ella, Elza, Ilze, Iza, Izabel, Izabell, Izabella, Lili, Liza, Lizavéta, Lizett, Lizetta, Lizi, Örzse, Szavéta, Véta, Zsóka

Gyakorisága

Az újszülötteknek adott nevek körében az 1990-es években igen gyakori volt. A 2000-es években az 57-94. helyen állt a 100 leggyakrabban adott női név között, de a 2010-es években már nem szerepelt közöttük.

A teljes népességre vonatkozóan a Bettina a 2000-es években a 93., a 2010-es években a 94-99. helyen szerepelt a 100 leggyakrabban viselt női név között.

Névnapok
július 4.,  augusztus 6., október 8.

Híres Bettinák
Bettina Zimmermann, német színésznő
Csábi Bettina, ökölvívónő
Horváth Bettina, topmodell
Nagy Bettina fitness modell világbajnok
 Betina Jozami argentin teniszezőnő
 Bettina von Arnim német írónő

Jegyzetek

Magyar keresztnevek (B)
Női keresztnevek (B)
Olasz eredetű magyar női keresztnevek
Héber eredetű magyar női keresztnevek
Bianka

A Bianka női név a Blanka név olasz formája. Jelentése: fényes, ragyogó, fehér.


Rokon nevek 
Blanka

Gyakorisága 

Az újszülötteknek adott nevek körében az 1990-es években hirtelen igen gyakorivá vált. A 2000-es években a 18-26., a 2010-es években a 24-35. helyen állt a 100 leggyakrabban adott női név között, a népszerűsége enyhén csökken.

A teljes népességre vonatkozóan a Bianka a 2000-es években a 94-99., a 2010-es években 86-93. helyen szerepelt a 100 leggyakrabban viselt női név között.

Névnapok 
augusztus 10., december 1. október 25

Híres Biankák 
 Bianca Jagger nicaraguai emberi jogi aktivista, Mick Jagger volt felesége
 Bianca Maria Sforza milánói hercegnő, német-római császárné
 Keczeli Bianka  sportlövő

Jegyzetek 

Magyar keresztnevek (B)
Női keresztnevek (B)
Germán eredetű magyar női keresztnevek
Olasz eredetű magyar női keresztnevek
Blanka

A Blanka női név egy germán névnek a latinosított formája, ami a spanyol nyelvből vált Európában ismertté. Jelentése: fényes, ragyogó, fehér.


Rokon nevek
Bianka

Gyakorisága
A Blanka Magyarországon a 19. század óta használatos, az újszülötteknek adott nevek körében az 1990-es években ritkán fordult elő. A 2000-es években a 42-67., a 2010-es években a 33-47. helyen szerepelt a 100 leggyakrabban adott női név között.

A teljes népességre vonatkozóan a Blanka sem a 2000-es, sem a 2010-es években nem szerepelt a 100 leggyakrabban viselt női név között.

Névnapok
augusztus 10., október 25., december 1.

Híres Blankák
 Blanka navarrai hercegnő, champagne-i grófnő, I. Tibold navarrai király anyja
 I. Blanka navarrai királynő
 II. Blanka címzetes navarrai királynő, I. Blanka lánya
 Burgundi Blanka Franciaország királynéja
 Péchy Blanka írónő
 Szávay Blanka teniszező
 Teleki Blanka grófnő
 Blanka Vlašić horvát magasugró
 Bíró Blanka magyar kézilabdakapus
 Nagy Blanka ellenzéki aktivista
 Vas Kata Blanka kerékpárversenyző

Jegyzetek

Magyar keresztnevek (B)
Női keresztnevek (B)
Germán eredetű magyar női keresztnevek
Spanyol eredetű magyar női keresztnevek
Bíbor (keresztnév)

A  Bíbor női név a régi magyar Bíbor  név felújításából ered.  A bíbor az Árpádok korában finom lenszövetet jelentett, így ezt a nevet az úrnők bóknévként, de a szövőnők foglalkozásnévként kapták.


Rokon nevek
Bíbora, Bíborka, Bíboranna

Gyakorisága
Az újszülötteknek adott nevek körében az 1990-es években szórványosan fordult elő. A 2000-es és a 2010-es években sem szerepelt a 100 leggyakrabban adott női név között.

A teljes népességre vonatkozóan a Bíbor sem a 2000-es, sem a 2010-es években nem szerepelt a 100 leggyakrabban viselt női név között.

Névnapok
 április 6.

Híres Bíborok

Jegyzetek

Magyar keresztnevek (B)
Női keresztnevek (B)
Magyar eredetű magyar női keresztnevek
Borbála

A Borbála magyar női név a görög Barbara név átvétele. A fejlődés a Barbára – Borbára – Borbála alakokkal ment végbe. Jelentése: idegen, külföldi nő.


Rokon nevek
Babiána, Bara, Barbara, Babita, Barbarella, Biri, Bora, Borcsa, Bori, Boris, Boriska, Borka, Boróka, Varínia

Gyakorisága

A Borbála 16-18. században rendkívül gyakori név volt, 1967-ben 150-en kapták ezt a nevet. Az újszülötteknek adott nevek körében az 1990-es években már ritkán fordult elő. A 2000-es években a 67-88., a 2010-es években az 59-68. helyen állt a 100 leggyakrabban adott női név között.

A teljes népességre vonatkozóan a Borbála a 2000-es években az 51-60., a 2010-es években a 60-65. volt a 100 leggyakrabban viselt női név között.

Névnapok

 'december 4.

A Borbála-napon vágták a borbálaágat. Az ország egyes vidékein cseresznyefaágat, máshol kilencféle gyümölcsfa ágát vagy orgonabokor ágat tesznek vízbe. Ha karácsonyra kivirágzik, akkor az azt jelenti, hogy az újévre férjhez mennek a lányok.

Híres Borbálák

 Szent Borbála, a bányászok, tüzérek és tűzoltók védőszentje
 Cillei Borbála magyar királyné
 Brandenburgi Borbála magyar és cseh királyné, II. Ulászló 1. felesége
 Szapolyai Borbála lengyel királyné
 Skerlecz Borbála, gróf Batthyány József Sándor felesége, Batthyány Lajos édesanyja
 Molnár Borbála írónő, költőnő
 Pőcze Borbála, József Áronné, József Attila édesanyja 
 Csuha Borbála színésznő
 Nádasdy Borbála írónő, színésznő, balettmester
 Dobozy Borbála csembaló művész

Egyéb Borbálák
 Péterfy Bori énekesnő
 borbálafű, más néven Szent Borbála vagy Szent Barba füve (latinul Barbarea vulgaris), évelő növény. Nevezik téli tormafűnek is. 
 Szent Borbála, dunai hajó Jókai Mór regényében, az Arany Emberben.
 Borbála fürdő, római kori fürdő Trierben
 Borbála, lőelemképző lokátor fedőneve, illetve típusjele (a név Szent Borbálára, a tüzérség védőszentjére utalt), melyet a második világháborúban fejlesztett ki a Bay Zoltán vezette tudós-mérnök csapat, s amelytől a Bay-csoport útja a világhírt hozó sikeres Hold-radar-kísérlethez, s a radarcsillagászat megalapításához vezetett.

Jegyzetek

Magyar keresztnevek (B)
Női keresztnevek (B)
Görög eredetű magyar női keresztnevek
Brigitta

A Brigitta kelta (ír) eredetű női név. Jelentése: magasztos.


Rokon nevek
Birgit, Britta, Gitta

Gyakorisága

Az újszülötteknek adott nevek körében az 1990-es években igen gyakori volt. A 2000-es években az 52-90., a 2010-es évek legelején a 90. helyen szerepelt a 100 leggyakrabban adott női név között, de azóta már nincs az első 100-ban, a név népszerűsége csökken.

A teljes népességre vonatkozóan a Brigitta a 2000-es években az 50-53., a 2010-es években az 51-53. helyen állt a 100 leggyakrabban viselt női név között.

Névnapok
február 1., július 23., október 8., október 11.

Idegen nyelvű változatai
 Brigitte (francia)
 Bridget (angol)

Híres Brigitták
 Brigitte Bardot francia színésznő
 Brigitte Mohnhaupt német terrorista
 Brigitte Nielsen dán színésznő
 Egyed Brigitta színésznő
 Borbély Brigitta énekesnő
 Erdőhegyi Brigitta énekesnő
 Írországi Szent Brigitta, (kildare-i), Írország egyik védőszentje
 Makkosné Petz Brigitta női nemzetközi labdarúgó-játékvezető, partjelző
 Szent Brigitta, Svédország védőszentje

Jegyzetek

Magyar keresztnevek (B)
Női keresztnevek (B)
Ír eredetű magyar női keresztnevek
Bodomér

A Bodomér régi magyar férfinév.  Valószínűleg a szláv Budimir személynévből származik. A Budimir elemeinek a jelentése: lenni + béke.


Képzett nevek
 Bod: régi magyar személynév, valószínűleg a Bodomér rövidülése
 Bodó: régi magyar személynév, valószínűleg a Bodomér rövidülése, illetve a Bod -ó kicsinyítőképzős alakja
 Bodony: régi magyar személynév, valószínűleg a Bod és az ilyen kezdetű nevek kicsinyítőképzős alakja
 Bodor: régi magyar személynév, valószínűleg a Bodomér rövidülése, és nincs köze a göndör jelentésű bodor, bondor szavakhoz
 Vadony: lehet a vad szó származéka, vagy a Bodony alakváltozata

Gyakorisága
Az 1990-es években a Bodomér, Bod, Bodó, Bodony, Bodor és Vadony egyaránt szórványosan fordult elő, a 2000-es években egyik sem szerepel a 100 leggyakoribb férfinév között.



Névnapok
Bodomér: december 21.
Bod: május 28., június 15.
Bodó: február 2.
Bodony, Vadony: augusztus 30.,
Bodor: október 4., november 19.

Híres Bodomérek, Bodok, Bodók, Bodonyok, Bodorok és Vadonyok

Jegyzetek

Magyar keresztnevek (B)
Férfikeresztnevek (B)
Szláv eredetű magyar férfikeresztnevek
Bonifác

A Bonifác férfinév a latin homo boni fati, azaz a jó sors embere jelentésű kifejezésből eredő Bonifatius férfinévre vezethető vissza. A magyar népi hagyományban a fagyosszentek egyike.


Képzett név
 Bónis: becenévből önállósult

Gyakorisága
Az 1990-es években a Bonifác és a Bónis szórványos név, a 2000-es években egyik sem szerepel a 100 leggyakoribb férfinév között.

Névnapok
 április 24. 
 május 14. 
 június 5. 
 október 25. 
 december 19.

Híres Bonifácok, Bónisok 

 Montferrati Bonifác
 Bonifatius Wynfrith (Szent Bonifác)
 Debreczeni János Bonifác
 Fuchsz Bonifác Ferenc
 Lancsics Bonifác (1674 – 1737) költő
 Savoyai Bonifác gróf, volt canterburyi érsek
 Szent Bonifác mainzi érsek (672 – 755)
 Köllő Bonifác
 Maár Bonifác
 Bonifác pannonhalmi bencés apát
 Platz Bonifác Ferenc (1848 – 1919) teológus, biológus, az MTA tagja
 Pius Bonifac Gams
 Lluís Bonifaç i Massó (1730 – 1786) katalán szobrászművész

Pápák 

 I. Bonifác pápa (Szent Bonifác)
 II. Bonifác pápa
 III. Bonifác pápa
 IV. Bonifác pápa (Szent Bonifác)
 V. Bonifác pápa
 VI. Bonifác pápa
 VII. Bonifác (ellenpápa) 
 VIII. Bonifác pápa 
 IX. Bonifác pápa

Toszkána őrgrófjai 

 I. Bonifác
 II. Bonifác
 III. Bonifác
 IV. (Canossai) Bonifác

Kitalált személyek 

 Kaucsiánó Bonifác gróf (Boni von Káncsiánu) – Csárdáskirálynő
 Bonifác – Csipkerózsika
 Bonifác, a pilóta – Majtényi Erik könyve
 Bonifác – Filemon és Bonifác

Egyéb 

 Bonifác – Mainz ostroma alatt az egyik leginkább támadott bástya
 Bonifác-érem – katolikus érdemérem

Jegyzetek

Magyar keresztnevek (B)
Férfikeresztnevek (B)
Latin eredetű magyar férfikeresztnevek
Botond (keresztnév)

A Botond régi magyar férfi személynévből származik. A buzogány jelentésű bot szó származéka. 


Gyakorisága
Az 1990-es években ritka név, a 2000-es években a 15-40. leggyakoribb férfinév.

Névnapok

 március 23.
 május 16. 
 július 28.

Híres Botondok
 Aba Botond, a BKV Rt. volt vezérigazgatója
 Baráth Botond magyar válogatott labdarúgó
 Birtalan Botond magyar labdarúgó
 Botond vitéz – Anonymus krónikája szerint 10. századi magyar nemzetségfő, aki a kalandozások során (vélhetően 958-ban, vagy 970-ben) Bizánc városkapuját buzogányával betörte.
 Előd Botond szinkronszínész
 Ferenczi Botond romániai magyar kézilabdázó
 Markovics Botond magyar sci-fi-író
 Roska Botond neurobiológus, egyetemi tanár
 Storcz Botond háromszoros olimpiai bajnok kajakozó
 Csomortáni Botond erdélyi magyar autóversenyző. Többszörös bajnok

Jegyzetek

Magyar keresztnevek (B)
Férfikeresztnevek (B)
Magyar eredetű magyar férfikeresztnevek
Cintia

A Cintia női név görög mitológiai név, Artemisz istennő mellékneve, jelentése: Künthosz (latinosan Cynthus) hegyén született. 


Rokon nevek
Cinella, Cinna, Szindi, Szintia

Gyakorisága
Az újszülötteknek adott nevek körében az 1990-es években igen gyakran adott név volt. A 2000-es években a 38-80., a 2010-es évek elején a 98-100. helyen szerepelt a 100 leggyakrabban adott női név között, a népszerűsége csökken.

A teljes népességre vonatkozóan a Cintia sem a 2000-es, sem a 2010-es években nem szerepelt a 100 leggyakrabban viselt női név között.

Névnapok
január 22., június 6.,  október 20.

Híres Cintiák

 Cynthia Nixon amerikai színésznő
 Cynthia Rothrock amerikai harcművész és színésznő
Cinthya Dictator modell, fotóművész, televíziós szereplő

Juhász Cintia (kábítószerfüggő)

Jegyzetek

Magyar keresztnevek (C)
Női keresztnevek (C)
Görög eredetű magyar női keresztnevek
Cecilián

A Cecilián latin eredetű férfinév, a Ceacilianus név rövidülése, aminek a jelentése: a Caecilius nemzetséghez tartozó. A név a latin caecus szóból származik, aminek a jelentése vak.  Női párja a Cecília. 


Gyakorisága
Az 1990-es években szórványos név, a 2000-es években nem szerepel a 100 leggyakoribb férfinév között.

Névnapok
 április 16. 
 június 3.

Idegen nyelvi változatai
 Cecil (angol)

Híres Ceciliánok, Cecilek
 Cecil Rhodes angol gyarmati politikus

Jegyzetek

Magyar keresztnevek (C)
Férfikeresztnevek (C)
Latin eredetű magyar férfikeresztnevek
Csanád (keresztnév)



A Csanád férfinév  az ismeretlen jelentésű régi magyar Csana személynévből származik, -d kicsinyítő képzővel.

Hajdú Mihály Családnevek Enciklopédiája című könyvében a Csanádi mint vezetéknév tárgyalásánál kitér annak lehetséges magyarázatára."A magyar személynév magyarázatára fölmerül a szláv nyelvekben általános csern ~ crn ’fekete’ jelentésű közszóból alakult személynév vagy a délszláv Šana (< Dušan, Krišan, Aleksandar, Šandor) becenévi (hypocoristicus) átvétele is. Föltételezhető még a ’nagy, erős’ jelentésű ótörök Čoň [Csony] személynév bekerülése a magyar névkincsbe. Ezeknek bármelyike kiegészülhetett az említett magyar -d képzővel. Mindegyiknek található megfelelője az Árpád-kori nevek között, különösen a Chunad ~ Chanad alakokra van sok példa."

Gyakorisága
Az 1990-es években igen ritka név, a 2000-es években az 53-90. leggyakoribb férfinév között.

Névnapok

 április 12. 
 május 28. 
 szeptember 6. 
 december 5.

Híres Csanádok

Reddit szleng 
Az r/Hungary Reddit-közösségben a Csanád név, a hasonló értelemben használt angol Chad megfelelője.

Jegyzetek

Magyar keresztnevek (Cs)
Férfikeresztnevek (Cs)
Ismeretlen eredetű magyar férfikeresztnevek
Csenge

A  Csenge női név  ismeretlen jelentésű régi magyar személynévből származik, de lehet a cseng szó képzett alakja is. 


Rokon nevek
Csengele, Csönge

Gyakorisága
Az újszülötteknek adott nevek körében az 1990-es években ritka volt. A 2000-es években a 18–21. helyen, a 2010-es években  az 5–23. helyen szerepelt a 100 leggyakrabban adott női név között, a legnépszerűbb 2012-ben volt.

A teljes népességre vonatkozóan a Csenge sem a 2000-es, sem a 2010-es években nem szerepelt a 100 leggyakrabban viselt női név között.

Névnapok
február 4.,  július 24.

Híres Csengék
 Fodor Csenge, kézilabdázó
 Szilágyi Csenge, színésznő
 Orosz Csenge, színésznő
 Suták Csenge, zsoké

Jegyzetek

Magyar keresztnevek (Cs)
Női keresztnevek (Cs)
Magyar eredetű magyar női keresztnevek
Ismeretlen eredetű magyar női keresztnevek
Régi magyar női személynevek
Daniella

A Daniella női név a Dániel férfinév női párja. 


Rokon nevek
Dana, Daniéla, Danila, Daniela

Gyakorisága
Az 1990-es években a Daniella ritka, a Daniéla, Danila és a Dana szórványos név volt, a 2000-es években nem szerepelnek a 100 leggyakoribb női név között.

Névnapok
július 21.

Híres Daniellák, Danák, Daniélák, Danilák
 Daniela Hantuchová szlovák teniszező
 Danielle Panabaker amerikai színésznő
 Dana Scully fiktív szereplő az X-akták című tv-sorozatban
 Danielle Steel amerikai írónő
 Kozák Danuta kajakozó
 Daniela Mercury brazil énekesnő

Jegyzetek

Magyar keresztnevek (D)
Női keresztnevek (D)
Héber eredetű magyar női keresztnevek
Dominika (keresztnév)

A Dominika női név a  Dominicus (magyarul Domonkos, Dominik) férfinév női párja. 


Rokon nevek
 Dominka: a Dominika becenevéből önállósult.

Gyakorisága
Az 1990-es években a Dominika gyakori, a Dominka szórványos név volt, a 2000-es években (2007-ig) a 40-68. leggyakoribb női név, a Dominka nem szerepel az első százban.

Névnapok
Dominika, Dominka
 július 6. 
 augusztus 4.
 augusztus 5.

Híres Dominikák, Dominkák
 Dominika Cibulková szlovák teniszezőnő
 Dominika Paleta mexikói-lengyel színésznő

Jegyzetek

Magyar keresztnevek (D)
Női keresztnevek (D)
Latin eredetű magyar női keresztnevek
Domonkos

A Domonkos férfinév a  latin Dominicus férfinév magyar változata. Jelentése az Úrhoz tartozó, Istennek szentelt. Eredetileg a vasárnap született gyerekek kaphatták, mert a vasárnap neve az "Úr napja", latinul dies dominica volt. Női párja: Dominika


Képzett és rokon nevek
 Dominik: az eredeti latin alakhoz közel álló változat. 
 Domán: régi magyar személynév, valószínűleg a Domonkos rövidülése. 
 Domos: a Domonkos és a Domokos régi magyar beceneve. 
 Domokos, Dókus

Gyakorisága
Az 1990-es években a Domonkos igen ritka név volt, a Domos és a Domán szórványosan fordult elő, a Dominik a 80-as években kezdett terjedni és a 90-es években már gyakori név volt. A 2000-es években a Dominik a 11-15., a Domonkos a 70-81. leggyakoribb férfinév, a Domos és a Domán nem szerepel az első százban.

Névnapok
Domonkos, Domos, Dominik:  március 9., augusztus 4., augusztus 8., október 14. 
Domán: március 9., március 12., augusztus 8., december 27.

Híres Domonkosok, Dominikok, Dománok és Domosok

Magyarok 
 Héja Domonkos
 Ferjancsik Domonkos
 Gera Domonkos

Külföldiek 

 Dominic Armato amerikai szinkronszínész
 Dominic Chianese olasz származású amerikai színész, énekes, zenész
 Dominic Frasca amerikai klasszikus gitárvirtuóz
 Dominik Hašek cseh jégkorongozó
 Dominik Hrbatý szlovák teniszező
 Dominik Klein német kézilabdázó
 Dominic Marleau kanadai jégkorongozó

 Dominic Monaghan angol színész
 Dominic Purcell ausztrál színész
 Dominic Saleh-Zaki egyiptomi származású német színész és énekes
 Dominic Sena amerikai film-, videóklip- és reklámrendező
 Dominik Tatarka szlovák író, műfordító

Egyházi személyek 
 
 Szent Domonkos (1170/1175 k.–1221) a Domonkos-rend megalapítója
 Domonkos (954?–1002) első esztergomi érsek
 Domonkos (11. század) esztergomi érsek

 Domonkos (†1206) zágrábi püspök
 Domonkos (†1377) pannonhalmi apát
 Domonkos (†1383) zárai érsek, majd boszniai püspök
 Domonkos (15. század) szörényi püspök

Jegyzetek

Magyar keresztnevek (D)
Férfikeresztnevek (D)
Latin eredetű magyar férfikeresztnevek
Dezső

A Dezső férfinév a latin Desiderius névből származik, aminek a kiejtése Dezsidérius volt, és a ennek az alakváltozatnak a rövidült és -ő kicsinyítőképzős változata a Dezső. Jelentése: óhajtott, kívánt (gyermek). 


Képzett és rokon nevek
 Dés: az eredeti Desiderius magyar rövidülése 
 Dezsér: a Dezső régebbi magyar alakjának, a Dezsidér formának a rövidült alakja. 
 Dezsider: a latin eredetihez legközelebb álló Dezsidérius alaknak a rövidülése.

Gyakorisága
Az 1990-es években a Dezső igen ritka volt, a Dés, Dezsér és Dezsider szórványosan fordult elő, a 2000-es években egyik sem szerepel a 100 leggyakoribb férfinév között.

Névnapok
Dezső, Dezsér, Dezsider:
 február 11. 
 május 23. 
 május 30. 
 november 15. 
 december 15. 
 december 18. 
Dés:
 május 23., december 18.

Híres Dezsők, Dések, Dezsérek és Dezsiderek
 Antalffy-Zsiross Dezső orgonista, zeneszerző, és karmester
 Arányi Dezső operaénekes
 Bánffy Dezső politikus, miniszterelnök
 Csallány Dezső régész
 Csépai Dezső világbajnoki ezüstérmes kenus, orvos
 Fábián Dezső olimpiai bajnok vízilabdázó
 Földes Dezső kétszeres olimpiai bajnok vívó
 Gyarmati Dezső háromszoros olimpiai bajnok vízilabdázó, edző
 Garas Dezső színművész, a Nemzet Színésze 
 Hoffmann Dezső fotográfus
 Kellér Dezső (1905–1986) író, humorista, dramaturg, konferanszié
 Keresztury Dezső magyar költő
 Kolossváry Dezső lovassági tábornok, miniszter
 Kosztolányi Dezső író, költő
 Králik Dezső matematikus
 Lemhényi Dezső olimpiai bajnok vízilabdázó, edző
 Mészöly Dezső író, költő, műfordító
 Miskolczy Dezső orvos
 P. Ábrahám Dezső politikus
 Palotás Dezső költő, író, grafikus
 Pais Dezső nyelvész
 Prónay Dezső politikus
 Ránki Dezső zongoraművész
 Sulyok Dezső politikus
 Straub Dezső színész
 Sümeghy Dezső genealógus, történész, levéltáros
 Szabó Dezső író, újságíró
 Szentgyörgyi Dezső vadászpilóta
 Szilágyi Dezső politikus, miniszter, az MTA tagja
 Szomory Dezső író, drámaíró
 Tandori Dezső Kossuth-díjas költő, író, műfordító

Egyéb Dezsők
 Dezső a kalitkában reklámfigura
 Dezső a Siemens Desiro motorvonatok beceneve

Jegyzetek

Magyar keresztnevek (D)
Férfikeresztnevek (D)
Latin eredetű magyar férfikeresztnevek
Donát

A Donát férfinév a latin Donatus név rövidülése. Jelentése:  (az Úrtól) ajándékozott. Női párja: Donáta.


Rokon nevek
 Donátó: a Donát olasz változata.

Gyakorisága
Az 1990-es években a Donát igen ritka, a Donátó szórványos név, a 2000-es években a Donát a 76-86. leggyakoribb férfinév, a Donátó nem szerepel az első százban.

Névnapok
Donát, Donátó
 február 17. 
 augusztus 7. 
 július 7.

Híres Donátok, Donátók
 Bánki Donát mérnök, feltaláló
 Szent Donát a szőlőskertek, szőlősgazdák védőszentje; állítólagos ókeresztény vértanú

Jegyzetek

Magyar keresztnevek (D)
Férfikeresztnevek (D)
Latin eredetű magyar férfikeresztnevek
Dömötör (keresztnév)

A Dömötör férfinév a Demeter férfinév önállósult alakváltozata. 


Rokon nevek
 Döme: a Dömötör régi magyar beceneve. 
 Dömös: a Dömötör régi magyar beceneve.

Gyakorisága
Az 1990-es években a Dömötör, Döme és a Dömös szórványos név volt , a 2000-es években nem szerepelnek a 100 leggyakoribb férfinév között.

Névnapok
Dömötör
 április 9. 
 október 8. 
 október 26. 
Döme:
 április 9. 
 augusztus 4. 
 szeptember 27. 
 október 25. 
Dömös:
 október 9. 
 október 25.

Híres Dömötörök, Dömék és Dömösök
 Dömötör vagy Demeter esztergomi érsek, bíboros (†1387)
 Dömötör nyitrai, veszprémi és erdélyi püspök (†1398)
 Sztójay Döme magyar miniszterelnök
 Dörmögő Dömötör,  1957-ben alakult, kisgyermekeknek szóló kulturális folyóirat
 Dörmögő Dömötör mesealak, Sebők Zsigmond több könyvének főhőse

Jegyzetek

Magyar keresztnevek (D)
Férfikeresztnevek (D)
Görög eredetű magyar férfikeresztnevek
Dominika (egyértelműsítő lap)

Dominika, női keresztnév
Dominikai Köztársaság, egy spanyol nyelvű ország Hispaniola szigetén
Dominikai Közösség, egy angol nyelvű szigetország a Kis-Antillákon, Dominika szigetén
Sörkút

Sörkút (1899-ig Viborna, szlovákul Výborná, németül Bierbrunn) falu Szlovákiában, az Eperjesi kerület Késmárki járásában.

Fekvése 
Késmárktól 12 km-re északra, a Partizán-hegy déli tövében.

Nevének eredete 
Nevét kitűnő ízű ásványvizéből származtatják (szlovák: vyborny = kitűnő, német: bierbrunn = sörkút, a magyar név a németből való).

Története 
A falut német telepesek alapították a 13. század közepén. Első írásos említése 1289-ből származik „Birburn” alakban. 1290-ben „Bibur”, 1344-ben „Berbarn”, 1455-ben „Byrewbron”, 1463-ban „Viborna” néven említik. Birtokosai a Berzeviczy, Warkotsch, Lasky és Horváth-Stanczits családok voltak. 1770-ben 59 házában 376 lakos élt.

A 18. század végén Vályi András így ír róla: „VIBORNA. Bierbrun. Tót falu Szepes Várm. földes Urai Mudrányi, és több Uraságok, lakosai katolikusok, és másfélék, fekszik Tótfalunak szomszédságában, és ennek filiája; fája tűzre van, földgye meglehetős.”

1828-ban 69 háza és 496 lakosa volt, akik főként mezőgazdasággal foglalkoztak.

Fényes Elek 1851-ben kiadott geográfiai szótárában így ír a faluról: „Viborna, (Bierbrunn), Szepes v. német falu, a Kárpátok alatt: 132 kath., 464 evang. lak. Kath. és evang. szentegyház. Igen jó savanyuviz. Gyolcsszövés. F. u. a Berzeviczy nemzetség. Ut. p. Késmárk.”

A trianoni diktátumig Szepes vármegye Késmárki járásához tartozott.

Német lakosságát 1945 után kitelepítették, helyükre a Magurántúli területről szlovák telepesek érkeztek. Lakói Késmárk és Szepesbéla üzemeiben dolgoztak.

Népessége 
1880-ban 538 lakosából 413 német, 91 szlovák anyanyelvű volt.

1890-ben 467 lakosából 362 német, 85 szlovák anyanyelvű volt.

1900-ban 482 lakosából 359 német, 2 magyar, 101 szlovák és 20 egyéb anyanyelvű volt.

1910-ben 455 lakosából 352 német és 72 szlovák anyanyelvű volt.

1921-ben 436 lakosából 403 német, 4 magyar, 21 csehszlovák és 8 állampolgárság nélküli volt.

1930-ban 427 lakosából 304 német, 77 csehszlovák, 1 zsidó, 34 egyéb nemzetiségű és 11 állampolgárság nélküli volt.

1970-ben 522 lakosából 3 cseh és 519 szlovák volt.

1980-ban 547 lakosa mind szlovák volt.

1991-ben 618 lakosából 1 cseh, 5 cigány, 612 szlovák volt.

2001-ben 823 lakosából 792 szlovák volt.

2011-ben 1070 lakosából 1044 fő szlovák, 21 cigány, 1 lengyel, 4 egyéb nemzetiségű.

Nevezetességei 
 Szent Orsolya temploma a 14. században épült gótikus stílusban, később többször átépítették.
 Evangélikus temploma 1833-ban épült klasszicista stílusban.

További információk 
 E-obce.sk
 Községinfó
 Sörkút Szlovákia térképén

Jegyzetek 

Sörkút
Szepes vármegye települései
Stóla (település)

Stóla (szlovákul Štôla, németül Stollen) község Szlovákiában, az Eperjesi kerület Poprádi járásában.

Fekvése 
Poprádtól 15 km-re nyugat-északnyugatra, a Poprád bal oldalán fekszik.

Nevének eredete 
Neve a német stollen (= tárna) főnévből ered. Határában egykor bányászat folyt.

Története 
Területét 1279-ben adományozta IV. Béla király betelepítés céljára. 1314-ben a kiirtott erdő helyén bencés kolostor létesült, a falu később a kolostor körül alakult ki. A falu első írásos említése 1330-ból származik „Stoly” alakban. 1333-ban „Stahl”, 1393-ban „Stol”, 1499-ben „Stolnaw” néven említik. 1526-ban a kolostor leégett, anyagát a batizfalvi Máriássy-kastély építéséhez használták fel. A falunak 1787-ben 17 háza és 142 lakosa volt. 

A 18. század végén Vályi András így ír róla: „STOLLA. Stollen. Tót falu Szepes Vármegy. földes Ura Márjásy Uraság, lakosai katolikusok, és evangelikusok, fekszik Batizfalvához nem meszsze, és annak filiája; határja hegyes, vőlgyes, legelője, erdője elég van.”

1828-ban 24 házában 178 lakos élt. A 18–19. században lakói gyógyolaj készítéssel, fafeldolgozással foglalkoztak. Később a mezőgazdaság volt a fő megélhetési forrás, majd a tátrai turizmus fellendülésével egyre nagyobb bevétel származott a turistaforgalomból is.

Fényes Elek 1851-ben kiadott geográfiai szótárában így ír a faluról: „Stola, Stollen, igen régi tót falu, Szepes vmegyében, a Kárpátok tövében, 9 kath., 469 evang. lak., kik sok teknőt, s más faszerszámot készitnek, továbbá fiatal medvéket, borzokat s murmutérokat fognak. Hajdan volt itt a sz. Benedek szerzeteseinek apátságuk. F. u. nagyobb részt a Marjássy nemzetség. A megyében ezen falu határát éri legelőször a Poprád. Ut. p. Késmárk.”

A leégett kolostor anyagát 1870-ben az evangélikus templom építéséhez is felhasználták. 1870-ig Menguszfalvához tartozott. A trianoni diktátumig Szepes vármegye Szepesszombati járásához tartozott.

1960-ban ismét Menguszfalvához csatolták, majd 1989-től újra önálló község.

Népessége 
1910-ben 290, többségben szlovák lakosa volt, jelentős cigány kisebbséggel.

2011-ben 514 lakosából 469 szlovák.

További információk 
 E-obce.sk
 Községinfó
 Stóla Szlovákia térképén
 Stóla a Magas-Tátra turisztikai honlapján

Jegyzetek 

Stóla
Szepes vármegye települései
Szaniszlófalva

Szaniszlófalva (1899-ig Sztaskó, szlovákul Staškov) község  Szlovákiában a Zsolnai kerület Csacai járásában.

Fekvése
Csacától 8 km-re délnyugatra, a Kiszuca partján található.

Története 
A település a vlach jog alapján történt betelepítéssel keletkezett a budatíni uradalom területén. 1658-ban a budatíni uradalom urbáriumában említik először, ekkor 6 vlach családot számláltak a faluban. 1662-ben "Stasskow", 1712-ben "Sztaskov" alakban említik a korabeli források. Területe részben a sztrecsnói, részben a budatíni uradalomhoz tartozott. 1720-ban malma és 13 adózója volt. 1770-ben Mária Terézia urbáriuma 108 zsellér és 13 vagyontalan családot említ a községben. 1784-ben 161 házában 1100 lakos élt. A falu első fatemploma 1796-ban épült torony nélkül. Az első, még fából épített iskola 1802-ben nyílott a községben. 1828-ban 227 háza volt 1616 lakossal. Lakói favágással, tutajozással, állattartással, drótozással foglalkoztak. 1872-ben új iskolát építettek a községben. 1876-ban elkészült az új templom és a plébánia épülete. 1895-ben jegyzői hivatal nyílt a településen. Fejlődésén nagyot lendített az 1914-ben elkészült Csaca-Makova vasútvonal. Lakóinak nagy része csehországi vasgyárakban dolgozott, mások csehországi mezőgazdasági idénymunkákkal foglalkoztak.

Vályi András szerint "SZTASOV. Sztaskov. Tót falu Trentsén Várm. földes Ura Hg. Eszterházy Uraság, lakosai katolikusok, fekszik Rakovához, ’s Zakopczéhez nem meszsze, mellynek filiája; határja sovány, legelője, fája van."

Fényes Elek szerint "Sztaskov, a magas Buhanó hegye alatt lévő népes tót falu, Trencsén vmegyében, Czáczához nyugotra 1 órányira, 1642 kath., 24 zsidó lak. Kath. paroch. templom. Roppant fenyves erdejében legfőbb gazdasága van F. u. h. Eszterházy. Ut. p. Czácza."

A trianoni békeszerződésig Trencsén vármegye Csacai járásához tartozott.

Népessége
1910-ben 1566, túlnyomórészt szlovák lakosa volt.

2011-ben 2776 lakosából 2700 szlovák volt.

Nevezetességei 
Római katolikus temploma 1875-ben épült neogótikus stílusban.

Híres emberek 
 Itt született 1924. március 20-án Jozef Króner színész.

Jegyzetek

További információk 
 Hivatalos oldal
 Községinfó
 Szaniszlófalva Szlovákia térképén
 E-obce.sk

A Csacai járás települései
Trencsén vármegye települései
Dóra

A Dóra a Dorottya névnek több nyelvben is meglévő önállósult beceneve. A latin Theodora szóból származik, melynek jelentése Isten ajándéka. 

Becézése: Dóri, Dórika, Dorka, Dori, Dórus, Dóris

Rokon nevek
Dorottya, Dorina, Dorinka, Dorka, Dorit, Dorotea, Doroti

Gyakorisága
Az 1990-es években igen gyakori név, a 2000-es években a 11-14. leggyakoribb női név.

Névnapok
 február 6.

Híres Dórák
 Arany Dóra basszusgitáros
 Danics Dóra énekesnő
 Dúró Dóra politikus
 Esze Dóra írónő, újságíró
 Kakasy Dóra színésznő
 Létay Dóra  színésznő
 Nagy Dóra válogatott labdarúgó
 Papp Dóra írónő
 Pásztory Dóra  kétszeres paralimpiai bajnok úszó
 Reglődi Dóra egyetemi tanár, anatómus, a PTE ÁOK tudományos dékánhelyettese
 Rothmeisel Dóra válogatott labdarúgó
 Szinetár Dóra színésznő
 Tolvaj Dóra festőművész
 Vass Dóra Ritmikus gimnasztika világbajnok
 Mészáros Dóra modell

Jegyzetek

Magyar keresztnevek (D)
Női keresztnevek (D)
Görög eredetű magyar női keresztnevek
Ede (keresztnév)

Az Ede férfinév az Edvárd, Eduárd nevek német rövidülése. 


Gyakorisága
Az 1990-es években igen ritka név, a 2000-es években nem szerepel a 100 leggyakoribb férfinév között.

Névnapok

 január 5. 
 március 10. 
 március 18. 
 október 13. 
 november 17. 
 december 1.

Híres Edék

Jegyzetek

Magyar keresztnevek (E, É)
Férfikeresztnevek (E, É)
Germán eredetű magyar férfikeresztnevek
Egyed (keresztnév)

Az Egyed férfinév a görögből latinosított Aegidius rövidült formája.  Jelentése: pajzsvivő. Más vélemény szerint a régi magyar Egyed személynév az egy számnév vagy a szent jelentésű egy szó (ami ma az egyház szóban él) -d kicsinyítőképzős származéka. Jelentése ez utóbbi esetben egyetlenke vagy elsőszülött, illetve szentecske. 


Gyakorisága
Az 1990-es években szórványos név, a 2000-es években nem szerepel a 100 leggyakoribb férfinév között.

Névnapok
 február 17. 
 március 13. 
 április 23. 
 szeptember 1.

Híres Egyedek

 Szent Egyed
 Gencsy Egyed pannonhalmi főapát

Jegyzetek

Magyar keresztnevek (E, É)
Férfikeresztnevek (E, É)
Görög eredetű magyar férfikeresztnevek
Magyar eredetű magyar férfikeresztnevek
Vitatott eredetű magyar férfikeresztnevek
Régi magyar férfi személynevek
Elek (egyértelműsítő lap)

Elek, keresztnév
 Elek, magyar családnév
 Elek, város Békés vármegyében
Eliza

Az Eliza az Elisabeth (magyarul Erzsébet) név több nyelvben meglévő rövidülése. 


Képzett és rokon nevek
Erzsébet és származékai

Gyakorisága
Az 1990-es években igen ritka név, a 2000-es években nem szerepel a 100 leggyakoribb női név között.

Névnapok
 február 19. 
 május 24.

Híres Elizák
 Eliza Dushku amerikai színész

Egyéb Elizák
 Eliza Doolittle kitalált alak G. B. Shaw Pygmalion című művében és a My Fair Lady című filmben
 Eliza számítógépes program

Jegyzetek

Magyar keresztnevek (E, É)
Női keresztnevek (E, É)
Héber eredetű magyar női keresztnevek

fr:Elsa (prénom)
Flórián

A Flórián férfinév a latin Florianus rövidülése. Jelentése:  virágos, virágzó. Női párja: Florianna.


Rokon nevek
 Flóris: a Flórián -s kicsinyítőképzős, önállósult származéka. 
 Fóris: a Flórián régi magyar beceneve.

Gyakorisága
Az 1990-es években a Flórián igen ritka, a Flóris és a Fóris szórványos név volt, a Flórián a 2004–2005-ben a 96., 2009-ben a 100.  leggyakoribb férfinév volt, a másik kettő a 2000-es években nincs az első százban.

Névnapok
Flórián, Flóris, Fóris
 május 4.

Híres Flóriánok, Flórisok

Jegyzetek

Magyar keresztnevek (F)
Férfikeresztnevek (F)
Latin eredetű magyar férfikeresztnevek
Nagytapolcsányi járás

A Nagytapolcsányi járás (Okres Topoľčany) Szlovákia Nyitrai kerületének közigazgatási egysége. 
Területe 597 km², lakosainak száma 72 257 (2011), székhelye Nagytapolcsány (Topoľčany). A járás az egykori Nyitra vármegye területén fekszik.

A Nagytapolcsányi járás települései 

 Appony (Oponice)
 Árdánfalva (Ardanovce)
 Belinc (Belince)
 Belesz (Blesovce)
 Családka (Čeľadince)
 Csermend (Čermany)
 Farkasudvar (Dvorany nad Nitrou)
 Felsőbodok (Horné Obdokovce)
 Felsőcsitár (Horné Štitáre)
 Felsőhelbény (Horné Chlebany)
 Jác (Jacovce)
 Kartolc (Krtovce)
 Kálmánfalva (Kamanová)
 Kerencs (Krnča)
 Kisrépény (Malé Ripňany)
 Kovarc (Kovarce)
 Kővárhely (Podhradie)
 Lipovnok (Lipovník)
 Nagyrépény (Veľké Ripňany)
 Nagytapolcsány (Topoľčany)
 Nagyudvar (Veľké Dvorany)
 Nemecske (Nemečky)
 Nyitrabajna (Bojná)
 Nyitragaráb (Chrabrany)
 Nyitrakoros (Krušovce)
 Nyitrakozma (Kuzmice)
 Nyitrakörtvélyes (Hrušovany)
 Nyitraludány (Ludanice)
 Nyitranémeti (Nemčice)
 Nyitraörmény (Urmince)
 Nyitrapereszlény (Preseľany)
 Nyitraperjés (Prašice)
 Nyitrasárfő (Nitrianska Blatnica)
 Nyitraszerdahely (Nitrianska Streda)
 Nyitrateszér (Tesáre)
 Nyitrazávod (Závada)
 Onor (Norovce)
 Práznóc (Práznovce)
 Püspökfalu (Biskupová)
 Radosna (Radošina)
 Rajcsány (Rajčany)
 Sarlóska (Lužany)
 Szeptencújfalu (Hajná Nová Ves)
 Szerbőc (Svrbice)
 Szolcsány (Solčany)
 Szolcsányka (Solčianky)
 Szomorlovászi (Koniarovce)
 Szulóc (Súlovce)
 Tavarnok (Tovarníky)
 Tordaméc (Tvrdomestice)
 Tótdiós (Orešany)
 Tótsók (Šalgovce)
 Velős (Velušovce)
 Végvezekény (Vozokany)

Jegyzetek

Irodalom
Uhlár, V. 1988: Okres Topoľčany - historicko-vlastivedná monografia. Košice.

Nagytapolcsányi járás
Emánuel

Az Emánuel férfinév a héber Immanuél (עמָּנוּאֵל Immánúél) névből ered. Jelentése: „velünk az Isten”. Női párja: Emanuéla.


Rokon nevek
 Immánuel: az Emánuelnek a héber eredetihez közelebb álló alakja.
 Mánuel: az Emánuel rövidülése.
 Manó: a Mánuel név régi magyar beceneve. Az Emanuel magyarosított formája Ballagi Mór 1857-ben kiadott szótárában szerepel először.
 Mendel: az Emánuel német megfelelőjének a beceneve.

Gyakorisága
Az 1990-es években az Emánuel, Immánuel, Mánuel, Manó és Mendel szórványos nevek voltak, a 2000-es években nem szerepelnek a 100 leggyakoribb férfinév között.

Névnapok
Emánuel, Immánuel, Mánuel, Manó, Mendel:
 március 26.

Más nyelvű megfelelői
 Angol: Emanuel, Emmanuel, Immanuel, Man
 Cseh, horvát, lengyel, román, spanyol, svéd: Emanuel
 Finn, német: Immanuel
 Francia, holland: Emmanuel
 Görög: Emmanuil (Εμμανουήλ)
 Izlandi: Emmanúel
 Litván: Emanuelis
 Orosz: Emmanuil, Immanuil (Эммануил, Иммануил)
 Portugál: Manuel
 Román: Manuil, Emanuil, Emanoil

Híres Emánuelek, Immánuelek, Mánuelek, Manók és Mendelek

Emánuelek, Immánuelek
 I. Viktor Emánuel szárd–piemonti király
 II. Viktor Emánuel olasz király, Olaszország első királya
 III. Viktor Emánuel olasz király
 Kaminer Manó filmrendező 1886-ban született Budapesten. 17 éves korában elszökött otthonról, Kertész Mihályra változtatta nevét, és színésznek kezdett tanulni. Dániában kezdett el rendezőként dolgozni, majd 1926-ban az USA-ba emigrált és Michael Curtiz-re angolosította nevét. Hollywoodi karrierje során több mint 100 filmet készített, és világszerte ismertté vált. Legismertebb filmje a Casablanca, amiért el is nyerte a legjobb rendezőnek járó Oscar-díjat. https://hu.wikipedia.org/wiki/Kert%C3%A9sz_Mih%C3%A1ly
 Korompay Emánuel magyar nyelvész, mártír
 Petrasovszky Emmanuel festőművész, művészettörténész
 Immanuel Kant német filozófus
 Immanuel Nobel svéd mérnök, építész, feltaláló, gyáros, Alfred Nobel atyja
 Emanuel Lasker német matematikus és sakkozó
 Emmanuel H. A. Made dél-afrikai költő
 Man Ray (Emmanuel Radnitzky) amerikai fotográfus
 Emanuel Swedenborg svéd filozófus
 Lőw Immánuel magyar orientalista
Gödöllei Emánuel énekes dalszerző

Mendelek
 Mendele Mojhér Szforim (1835–1917) oroszországi zsidó író, a modern jiddis irodalom atyja
 Menachem Mendel Schneerson (1902–1994) zsidó rabbi

Mánuelek
 I. Mánuel portugál király
 I. Mánuel Komnénosz bizánci császár
 Manuel Neuer világbajnok német labdarúgó

Manók
 Andrássy Manó autodidakta festőművész, karikaturista, műgyűjtő
 Baldacci Manó honvéd tábornok
 Balla Manó orvos
 Balta Manó orvos
 Baruch Manó orvos
 Beke Manó matematikus
 Buchinger Manó könyvkötőmunkás, szakszervezeti vezető, politikus
 Csáky Manó valódi belső titkos tanácsos, szepesi főispán
 Gozsdu Manó magyarországi román politikus
 Kertész Manó nyelvész
 Kogutowicz Manó geográfus
 Mai Manó fotográfus
 Széchényi Manó miniszter, diplomata
 Péchy Manó magyar főispán, kamarás, erdélyi kormánybiztos
 Szaplonczay Manó Somogy vármegye tisztifőorvosa

Jegyzetek

Magyar keresztnevek (E, É)
Férfikeresztnevek (E, É)
Héber eredetű magyar férfikeresztnevek
Emil

Az Emil férfinév a latin Aemilius nemzetségnévből ered. Jelentése: versengő, igyekvő.  Női párja: Emília.

Rokon nevek
Emilián

Gyakorisága
Az 1990-es években igen ritka név, a 2000-es években nem szerepel a 100 leggyakoribb férfinév között.

Névnapok
 március 10. 
 május 22. 
 május 28. 
 szeptember 11. 
 november 12.

Híres Emilek

id. Ábrányi Emil politikus, író
ifj. Ábrányi Emil költő, műfordító, újságíró
legifj. Ábrányi Emil zeneszerző, karmester
Ágoston Emil építész
Baré Emil hegedűművész
Dessewffy Emil politikus, újságíró, az MTA elnöke
Gerbeaud Emil svájci származású magyar cukrász
Grábner Emil növénynemesítő
Jakubovich Emil paleográfus, az MTA tagja
Keres Emil színművész
Kolozsvári Grandpierre Emil író, költő
Lahner Emil festőművész
Makai Emil költő, műfordító
Mosonyi Emil vízépítő mérnök, az MTA tagja
Nagy Emil jogász, politikus
Neszmélyi Emil ügyvéd, hegymászó
Niederhauser Emil történész, az MTA tagja
Novák Emil operatőr
Petrovics Emil zeneszerző
Ponori Thewrewk Emil klasszika-filológus
Récsi Emil jogtudós, az MTA tagja
Schimanek Emil gépészmérnök
Schultheisz Emil büntetőjog professzor
Schultheisz Emil orvos, politikus
Szakváry Emil nyilas politikus
Telmányi Emil hegedűművész
Vén Emil festőművész
Zsigmondy Emil hegymászó
Emil Artin német matematikus
Emil Boc román politikus
Emil Cioran román filozófus
Emil Hácha cseh ügyvéd, politikus
Racoviţă, Emil román barlangkutató és biológus
Emil Škoda cseh gépészmérnök, a Škoda autógyár alapítója
Emil Zátopek olimpiai bajnok cseh futó

Jegyzetek

Magyar keresztnevek (E, É)
Férfikeresztnevek (E, É)
Latin eredetű magyar férfikeresztnevek

es:Emilio (nombre)
Emília

Az Emília női név az Emil férfinév női párja. Jelentése: versengő, vetélkedő.


Rokon nevek 
 Emili: angol átvétel.
 Emiliána

Gyakorisága 
Az 1990-es években az Emília ritka név volt, az Emilit Magyarországon először 2002-ben anyakönyvezték Budapesten,az Emília 2006-ig nem szerepelt a 100 leggyakoribb női név között, de 2007-ben a 91., 2008-ban a 84. helyen állt, az Emili a 2000-es években nem szerepelt az első százban.

Névnapok 
Emília, Emili
 január 5.
 július 19.
 augusztus 19.

Híres Emíliák, Emilik 
 Emily Blunt angol színésznő
 Emilia Clarke angol színésznő
 Emily Brontë angol író
 Emilie de Ravin ausztrál színésznő
 Emily Dickinson amerikai költőnő
 Emilia Fox angol színésznő
 Emilija Halszberijevna Turej orosz kézilabdázó
 Emily Hirst kanadai színésznő
 Emilija Kokić horvát énekesnő
 Émilie Loit francia teniszezőnő
 Márkus Emília színésznő
 Szabó Emília színésznő
 Emily Osment amerikai színésznő, énekesnő
 Lemouton Emília írónő, műfordító
 Rotter Emília olimpiai bronzérmes, világbajnok műkorcsolyázó
 Emilia Rydberg svéd énekesnő
 Weiss Emília jogász, jogtudós
 Emily Deschanel amerikai színésznő és televíziós producer

Egyéb Emíliák 
 Szeressétek Odor Emiliát!, magyar film
 Cancrinyi Emília, egy lutheránus lelkész tizenöt éves leánya volt Petőfi Sándor első szerelme, aki Aszódon volt diáktársa.

Jegyzetek 

Magyar keresztnevek (E, É)
Női keresztnevek (E, É)
Latin eredetű magyar női keresztnevek
Edina

Az Edina valószínűleg germán - latin eredetű női név, legvalószínűbb, hogy az Éda alakváltozata, de lehet, hogy az Edna névből ered.


Rokon nevek
Adina, Éda, Edit, Edda, Ditte, Ditta, Dina

Gyakorisága
Az 1990-es években gyakori név, 2003-ban a 86. leggyakoribb női név volt, azóta nem szerepel az első százban.

Névnapok
 február 26. (Szökőévben február 27.)

Híres Edinák
 Balogh Edina színész, exszépségkirálynő
 Gallovits-Hall Edina romániai magyar teniszezőnő
 Gombos Edina riporter
 Kutzora Edina énekesnő
 Németh Edina magyar nemzetközi labdarúgó-játékvezető
 Bodzás Edina (Dina) énekesnő
 Palkovits Edina vizuális művész - VJ E
 Lőrincz Edina állatmentő

Jegyzetek

Magyar keresztnevek (E, É)
Női keresztnevek (E, É)
Germán eredetű magyar női keresztnevek
Edit

Az Edit női név germán eredetű. Elemeinek jelentése: birtok, örökség, vagyon +harc. 


Képzett és rokon nevek
 Ditta: az Edit és a Judit önállósult beceneve 
 Ditte: a Dorottya (Dorothea) és az Edit északnémet és dán beceneve. 
Rokon nevek: Éda, Edda, Edina
 Ditke: az Edit önállósult beceneve.
 Ditti: a Ditte és Ditta önállósult beceneve.

Gyakorisága
Az 1990-es években ritka név, a 2000-es években nem szerepel a 100 leggyakoribb női név között.

Névnapok
 szeptember 16.

Híres Editek, Ditták, Ditték és Dittik

Jegyzetek

Magyar keresztnevek (E, É)
Női keresztnevek (E, É)
Germán eredetű magyar női keresztnevek
Ella (keresztnév)

Az Ella női név, mely az -ella végű magyar nevek (például Gabriella, Petronella) önállósult beceneve, illetve több név önálló német rövidülése (Eleonóra, Elizabet, Elfrida, Erla, Heléna stb.) Az angol nyelvben a germán Alia névből származó, önálló névként tartják számon, ennek jelentése: minden(ség). 


Képzett és rokon nevek
 Elli: az Ella név alakváltozata, beceneve. 
Az -ella végű nevek, valamint Eleonóra, Erzsébet és származékai, Elfrida, Heléna

Gyakorisága
Az 1990-es években az Ella igen ritka, az Elli szórványos név volt, a 2000-es években nem szerepelnek a 100 leggyakoribb női név között.

Névnapok
Ella, Elli
 február 10. 
 február 13. 
 március 24. 
 szeptember 2.

Híres Ellák, Ellik

 Gombaszögi Ella, magyar színésznő
 Ella Fitzgerald, amerikai jazz-énekesnő
 Démusz Ella, Németh László felesége

Jegyzetek

Magyar keresztnevek (E, É)
Női keresztnevek (E, É)
Német eredetű magyar női keresztnevek
Magyar eredetű magyar női keresztnevek